CELEX: C2005/082/18
Language: el
Date: 2005-04-02 00:00:00
Title: Υπόθεση C-15/05: Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 28ης Δεκεμβρίου 2004 στην υπόθεση Kawasaki Motors Europe N.V. κατά Inspecteur van de Belastingdienst/Douane district Rotterdam

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/9
            
         Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 28ης Δεκεμβρίου 2004 στην υπόθεση Kawasaki Motors Europe N.V. κατά Inspecteur van de Belastingdienst/Douane district Rotterdam
   (Υπόθεση C-15/05)
   (2005/C 82/18)
   Γλώσσα διαδικασίας: η ολλανδική
   Με απόφαση της 28ης Δεκεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Ιανουαρίου 2005, το Gerechtshof te Amsterdam, στο πλαίσιο της διαφοράς μεταξύ Kawasaki Motors Europe N.V. και Inspecteur van de Belastingdienst/Douane district Rotterdam, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Είναι έγκυρος ο κανονισμός (ΕΚ) 2518/98 (1) της Επιτροπής, της 23ης Νοεμβρίου 1998, για κατάταξη εμπορευμάτων στη συνδυασμένη ονοματολογία (ΕΕ L 315), καθόσον τα περιγραφόμενα στο σημείο 5 του παραρτήματος καινούρια οχήματα (παντός εδάφους) που έχουν την κίνηση στους τέσσερις τροχούς κατατάσσονται ως οχήματα που έχουν σχεδιασθεί για μεταφορά προσώπων κατά την έννοια της κλάσεως 8703 21 του ΚΔ;
            
         
               2.
            
            
               Αν ο κανονισμός στερείται κύρους, μπορεί το ΚΔ να έχει την έννοια ότι τα επίδικα εμπορεύματα μπορούν να καταταγούν σε μία μόνον από τις διακρίσεις της κλάσεως του ΚΔ;
            
         
      (1)  Κανονισμός (ΕΚ) 2518/98 της Επιτροπής, της 23ης Νοεμβρίου 1998, για κατάταξη εμπορευμάτων στη συνδυασμένη ονοματολογία (EE L 315, σ. 3).